Here is a page extracted from Wikipedia that may contain CSS, HTML, and a lot of unformatted text.

Title: Nagasaki
Content: Nagasaki (長崎市, 'Nagasaki-shi', en chaponés) ye una ciudat chaponesa en a rechión de Kyūshū y prefectura de Nagasaki, (en ye a suya capital).

Nagasaki tien una superficie de 406,35 km², una población de 423.160 habitants (2005) y una densidat de población de 1.041,37 abs/km².

Ye tristament conoixita por que mientres a Segunda Guerra Mundial o 9 d'agosto de 1945 un bombardero estausunidense Boeing B-29 Superfortress d'a United States Army Air Forces lanzó una bomba atomica, dita Fat Man sobre a ciudat, en os bombardeyos atomicos sobre Hiroshima y Nagasaki.

Historia

Os suyos orichens 
Os portugueses establioron a ciudat de Nagasaki en 1571 dimpués de plegar accidentalment un navilio d'ista nacionalidat a la redolada a meyatos d'o sieglo XVI. En 1549 bi plegó o misionero chesuíta Sant Francisco Xabier (naixito de Xabier, a man d'Aragón), que en 1551 partió ta China. Os suyos disciplos convirtioron a bels daimyō, como Sumitada Ōmura, que establió un puerto ta o comercio con Portugal, puerto que ye l'actual ciudat de Nagasaki.

Expulsión d'os portugueses 
En 1587, o nuevo shogun, Hideyoshi Toyotomi, ordenó a expulsión d'os misioneros, y en 1596 crucificó a 26 cristianos chaponeses en Nagasaki. En 1614 o shogun Ieyasu Tokugawa prohibió o cristianismo en o país, redotando a os cristianos de Nagasaqui, que s'heban sublevato, con un exercito de 120.000 soldatos. En as persecucions, morioron os clamatos Diez y seis martirs de Nagasaki, canonizatos o 18 d'octubre de 1987.

A presencia neerlandesa 
En 1641, ta mantener o comercio con Europa, o shogun concedió a os neerlandeses una isla artificial en a bahía de Nagasaki, Dejima, en a que yeran confinatos. Dica 1855, os solos contactos d'o Chapón con l'exterior estioron a traviés d'ista base.

A intervención estausunidense 
En 1853 o comodoro estausunidense Matthew Perry forzó a o Chapón a ubrir puestas a o comercio, y Nagasaki se convirtió en un puerto libre.

Bombardeyo atomico 
En a Segunda Guerra Mundial, Nagasaki sufrió pocos bombardeyos aerios, dica o 9 d'agosto de 1945. En ixa calendata, un bombardero estausunidense Boeing B-29 Superfortress d'a United States Army Air Forces lanzó una bomba atomica (Fat Man) sobre a ciudat, en os bombardeyos atomicos sobre Hiroshima y Nagasaki. Explotó a 580 metros d'altaria y morioron de raso 75.000 d'os habitants d'a ciudat, con 13.000 treballadors coreans y 200 prisioneros de guerra Aliatos.

Ciudaz achirmanadas 
  Blagoevgrad (Bulgaria).
  Porto (Portugal).
  Vaux-sur-Aure (Francia).

Vinclos externos 

 /  Pachina web municipal

Localidaz de Chapón
Puertos